Bucureşti, 3 mai /Agerpres/ - Parlamentul va avea săptămâna viitoare două şedinţe de plen comun, una în care preşedintele Klaus Iohannis se va adresa senatorilor şi deputaţilor, iar cealaltă în care şeful Comisiei Europene, Jean-Claude Juncker, va susţine o alocuţiune.



Marţea viitoare, preşedintele Klaus Iohannis se va adresa senatorilor şi deputaţilor. Acesta a transmis luna trecută o scrisoare preşedinţilor celor două camere în care solicita să adreseze Parlamentului un mesaj cu ocazia sărbătoririi a 140 de ani de la Proclamarea Independenţei de Stat a României, precum şi cu ocazia Zilei Europei.



Tot săptămâna viitoare, joi, va mai avea loc o şedinţă comună, în cadrul căreia preşedintele Comisiei Europene, Jean-Claude Juncker, va susţine o alocuţiune cu tema "Viitorul Europei". AGERPRES/(AS - autor: Dana Piciu, editor: Florin Marin)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.